|  |  |  |
| --- | --- | --- |
|  REPUBLICA MOLDOVA**CONSILIUL RAIONAL HÎNCEŞTI**MD-3400, mun. Hînceşti, str. M. Hîncu, 138tel. (269) 2-20-48, fax (269) 2-23-02,E-mail: consiliul@hincesti.md |  | РЕСПУБЛИКА МОЛДОВА**РАЙОHНЫЙ СОВЕТ ХЫНЧЕШТЬ**МД-3400, мун. Хынчешть, ул. М.Хынку, 138тел. (269) 2-20-48, факс (269) 2-23-02,E-mail: consiliul@hincesti.md |

**D E C I Z I E**

**mun. Hînceşti**

 **din 22 decembrie 2023 nr.03/11**

**Cu privire la coordonarea modificărilor în devizul de venituri și cheltuieli pentru anul 2023 și aprobarea statelor de personal la situația 01.10.2023 ale IMSP Centrul de Sănătate Hîncești**

 În scopul asigurării accesului populației la asistență medicală calitativă și al îmbunătățirii managementului prestatorilor de servicii de sănătate, în temeiul Legii ocrotirii sănătății nr. 411-XIII din 28 martie 1995, pct.1 al Ordinului MS nr.1086 din 30.12.2016 cu privire la aprobarea Regulamentelor - cadru de organizare și funcționare a prestatorilor de servicii de sănătate, al prevederilor pct.36 din Normele metodologice cu privire la formarea devizului de venituri și cheltuieli și gestionarea mijloacelor financiare provenite din FAOAM de către instituțiile medico-sanitare publice, încadrate în sistemul asigurării obligatorii de asistență medicală, aprobate prin Ordinul MSMPS al RM și CNAM nr.29/21-A din 22.01.2021,, Privind aprobarea formularului Devizului de venituri și cheltuieli din FAOAM (bussines – plan) și Normelor metodologice de elaborare și gestionare a mijloacelor financiare provenite din FAOAM”, ale Hotărârii Guvernului nr.837/2016 cu modificările operate prin Hotărârea Guvernului nr. 808/2023, Deciziei Consiliului administrativ al IMSP CS Hîncești nr.05 din 14.11.2023, precum și în baza art.43, alin.(1) lit.q) și alin.(2), art. 46 alin.(1) din Legea privind administrația publică locală nr. 436-XVI din 28.12.2006, Consiliul Raional Hîncești **DECIDE**:

1. Se coordonează:

Acordul Adițional nr.2 din 12 septembrie 2023 la Contractul de acordare a asistenței medicale în cadrul AOAM nr.05-08/270 din 30 decembrie 2022, la compartimentul Îngrijiri medicale comunitare și la domiciliu (se anexează).

1. Se coordonează:

Modificărileîn devizul de venituri şi cheltuieli (business - plan) pentru anul 2023, efectuate conform Acordului Adițional nr.2 din din 12 septembrie 2023, la Contractul de acordare a asistenței medicale în cadrul AOAM nr. 05-08/270 din 30 decembrie 2022 la compartimentul Îngrijiri medicale comunitare și la domiciliu cu majorare la venituri și cheltuieli în sumă 107800,00 lei (se anexeaza).

1. Se aprobă:

Statele de personal pentru anul 2023 pe categorii de personal cu modificări de la 01 octombrie 2023, conform anexelor 1,2,3,4.

1. Se stabilesc personalului de conducere IMSP CS Hîncești, începînd cu 01 octombrie 2023, salariile de funcție lunare conform prevederilor Hotărîrii Guvernului nr.837/2016, cu modificările operate prin Hotărîrea Guvernului nr.808/2023, în funcție de volumul mijloacelor financiare aprobate pentru anul 2023.
2. Se aprobă delegarea în funcțiile de serviciu ale Președintelui raionului, domnul Iurie LEVINSCHI, monitorizarea prezentei decizii.
3. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Hîncești, sediul Ialoveni, în termen de 30 de zile de la data comunicării, conform prevederilor Codului Administrativ nr. 116/2018.

 **Preşedintele şedinţei: Ion HARBUZ**

 **Contrasemnează:**

 **Secretarul**

 **Consiliului Raional Hînceşti Elena MORARU TOMA**